Cum arată Synthesis, bicicleta hibridă care a luat aurul la Salonul Internațional de Invenții și Inovații din Timișoara FOTO
O bicicletă hibridă electrică de tip Croazieră, Synthesis, creată de o echipă din cadrul Universității de Vest Timișoara (UVT), a luat medalia de aur la Salonul Internațional de Invenții și Inovații "Traian Vuia" Timișoara, au anunțat luni, 17 iunie, reprezentanții instituției de învățământ. Studentul David Borovic și o echipă din cadrul Facultății de Arte și Design au lucrat la noua bicicletă.